Бер ҡасан әйтмә һин ауыр һүҙ — Бик ҡыҫҡа, әй, ҡыҫҡа ғүмерҙәр. Һин минең ғүмерлек юлдашым. Һин сәскәм, йондоҙом, һөйгән йәр. Припев: Әйтмә һин ауыр һүҙ, әйтмә һин! Йөрәк бит былай ҙа яралы. Йырҙарҙы шаулатып йырлыйһы, Гөрләтеп йәшәйһе бар әле. Бик ауыр минуттар булһа ла, Тап миңә шул ваҡыт йылы һүҙ; Ауыр һүҙ әйтәһең килһә лә, Әйтмә һин, һөйөклөм, әйтмә, түҙ! Припев: Әйтмә һин ауыр һүҙ, әйтмә һин! Йөрәк бит былай ҙа яралы. Йырҙарҙы шаулатып йырлыйһы, Гөрләтеп йәшәйһе бар әле. Иртәһен, кисен дә миңә һин Ҡыҙғанма ҡарашың йылыһын. Шул саҡта һөйөүем артыуын Йөрәгең менән һин тоярһың. Припев: Әйтмә һин ауыр һүҙ, әйтмә һин! Йөрәк бит былай ҙа яралы. Йырҙарҙы шаулатып йырлыйһы, Гөрләтеп йәшәйһе бар әле.